Na temelju članka 118. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10. - ispravak, 90/11., 16/12., 86/12., 94/13., 152/14., 7/17., 68.,/18., 98/19. i 64/20.), članka 29. i 159. Statuta Osnovne škole Stenjevec (dalje u tekstu: Škola), a u svezi s člankom 34. Zakona o fiskalnoj odgovornosti (Narodne novine broj 111/18.) i članka 7. Uredbe o sastavljanju i predaji Izjave o fiskalnoj odgovornosti (Narodne novine broj 95/19.) te u skladu s Programom javnih potreba u osnovnoškolskom odgoju i obrazovanju Grada Zagreba za 2022. godinu (Službeni glasnik Grada Zagreba 31/2021.), Školski odbor Osnovne škole Stenjevec na 11. sjednici Školskog odbora održanoj dana 27.06. 2022. godine donosi

**ODLUKU**

**o mjerilima i načinu korištenja vlastitih prihoda škole i donacija školi**

Članak 1.

Ovom Odlukom uređuju se mjerila i način korištenja vlastitih prihoda Škole i donacija Školi za koje ugovorom ili drugim aktom nije utvrđeno njihovo korištenje. Škola ostvaruje vlastite prihode davanjem u zakup i na korištenje školskog prostora i opreme.

Članak 2.

Ostvareni vlastiti prihodi i donacije Škole zadržavaju se na žiro-računu Škole IBAN: HR4223600001101557804 koji se vodi kod Zagrebačke banke, Zagreb.

Članak 3.

Vlastite prihode od obavljanja djelatnosti iz članka 1. ove Odluke i donacije Škola koristi za pokrivanje onih troškova koji im nisu pokriveni sredstvima iz Proračuna Grada Zagreba za 2022. godinu, za poboljšanje uvjeta rada ustanove — prioritetno za tekuće investicijsko održavanje objekta, nabavu didaktičke opreme i druge opreme te nabavu knjiga za školsku knjižnicu — do 80% iznosa te za ostale potrebe do 20% iznosa.

Rashodi se podmiruju razvrstani prema ekonomskoj klasifikaciji razred 3. i 4. računskog plana proračunskog računovodstva sukladno važećem Pravilniku o proračunskom računovodstvu i računskom planu, a prema Financijskom planu i Planu nabave roba, radova i usluga usvojeno od strane Školskog odbra.

Članak 4.

Troškovi koji se podmiruju vlastitim prihodima Škole i donacijama Školi sastavni su dio Financijskog plana Škole. Na prijedlog ravnatelja, Školski odbor najkasnije do roka određenog Zakonom o proračunskom računovodstvu i uputama, donosi Financijski plan prihoda i rashoda u kojemu je navedena visina očekivanih vlastitih prihoda u narednoj godini te pregled očekivanog rasporeda trošenja prihoda po pojedinim kategorijama troškova.

Navedeni planirani troškovi odnose se prvenstveno na potrebe Škole, a planiraju se u skladu s prioritetima i hitnosti realizacije istih.

Članak 5.

Ova Odluka objavit će se na oglasnoj ploči Škole, a stupa na snagu dan nakon dana objave.

U roku od osam dana od stupanja na snagu ova Odluka objavljuje se na mrežnim stranicama Školske ustanove.

KLASA: 011-03/22-02/02

URBROJ: 251-179-22-01

Zagreb, 27.06.2022.

Predsjednik Školskog odbora Ravnateljica

Antonija Čačinović, prof. Valentina Kabić Bratuša, prof.

Ova Odluka donesena je 27.06.2022. godine, objavljena je na oglasnoj ploči Školske ustanove dana 28.06. 2022. i stupila je na snagu 29.06. 2022.